K'fontein-kinders kamp uit | Netwerk24
K'fontein-kinders kamp uit
Deur Brenden Ruiter@Ruitervaniewind 11 Julie 2018 06:02
Kinders van Kraaifontein wat die kamp bygewoon het.
Mens hoef nie ver van die huis af te gaan om uit jou omstandighede te ontsnap nie.
Dit is die les wat Grant Twigg, raadslid in Kraaifontein, vir 51 graad 7-leerders wou leer toe hy hulle verlede week op 'n kamp geneem het.
"Ons het hulle na die kampeerterrein in Kuilsrivier geneem waar verskeie aktiwiteite aangebied is.
"Ons het veral gefokus op dissipline, kommunikasie en samehorigheid. Soms moet jy kinders uit hul omstandighede haal om hulle dinge te leer, om te wys daar is 'n wêreld buite hul gemaksone," sê Twigg.
Volgens hom het die kinders huis toe gegaan met 'n gevoel dat hulle ook belangrik is, al was dit net vir drie dae wat hulle weg was en al was dit net om die draai.
" Ons hoop om in die toekoms meer sulke projekte aan te pak en meer kinders blootstelling te gee aan 'n wêreld buite Kraaifontein. Om dit kan doen het ons vennote nodig en daarom nooi ek almal uit wat graag 'n bydrae wil lewer om 'n verskil in 'n kind se lewe te maak om ons te nader," sê Twigg.